CELEX: 31989R0366
Language: el
Date: 1989-02-14 00:00:00
Title: Κανονισμός (ΕΟΚ) αριθ. 366/89 της Επιτροπής της 14ης Φεβρουαρίου 1989 που καθορίζει την κατ' αποκοπή αμοιβή ανά δελτίο γεωγραφικής εκμετάλλευσης, για το λογιστικό έτος 1989, για το δίκτυο γεωγραφικής πληροφόρησης

Avis juridique important

|

31989R0366

Κανονισμός (ΕΟΚ) αριθ. 366/89 της Επιτροπής της 14ης Φεβρουαρίου 1989 που καθορίζει την κατ' αποκοπή αμοιβή ανά δελτίο γεωγραφικής εκμετάλλευσης, για το λογιστικό έτος 1989, για το δίκτυο γεωγραφικής πληροφόρησης  

Επίσημη Εφημερίδα αριθ. L 043 της 15/02/1989 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 366/89 ΤΗΣ ΕΠΙΤΡΟΠΗΣ  της 14ης Φεβρουαρίου 1989  που καθορίζει την κατ' αποκοπή αμοιβή ανά δελτίο γεωγραφικής εκμετάλλευσης, για το λογιστικό έτος 1989, για το δίκτυο γεωγραφικής πληροφόρησης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 79/65/ΕΟΚ του Συμβουλίου της 15η Ιουνίου 1965 περί δημιουργίας δικτύου γεωργικής λογιστική πληροφόρησης επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 3644/85 (2), και ιδίως το άρθρο 9,  Εκτιμώντας:  ότι το άρθρο 5 του κανονισμού (ΕΟΚ) αριθ. 1915/83 της Επιτροπής της 13ης Ιουλίου 1983 σχετικά με ορισμένες διατάξεις εφαρμογής για την τήρηση των λογιστικών βιβλίων με σκοπό την διαπίστωση των εισοδημάτων στις γεωργικές εκμεταλλεύσεις (3), προβλέπει τον καθορισμό του ποσού της κατ' αποκοπή αμοιβής που πρέπει να χορηγεί η Κοινότητα στο κράτος μέλος για κάθε δελτίο γεωργικής εκμετάλλευσης που έχει συμπληρωθεί δεόντως·  ότι ο κανονισμός (ΕΟΚ) αριθ. 92/88 της Επιτροπής (4) καθορίζει την κατ' αποκοπή αμοιβή για το λογιστικό έτος 1988 σε 95 Ecu ανά δελτίο εκμετάλλευσης·  ότι οι περιορισμοί που υπέβαλε η αρμόδια αρχή του προϋπολογισμού δεν επιτρέπουν να αυξηθεί αυτή η αμοιβή για το λογιστικό έτος 1989·  ότι η κοινοτική επιτροπή του δικτύου της γεωργικής λογιστικής πληροφόρησης δεν διατύπωσε γνώμη μέσα στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η κατ' αποκοπή αμοιβή που χορηγεί η Επιτροπή στο κράτος μέλος για κάθε δελτίο γεωργικής εκμετάλλευσης που έχει συμπληρωθεί δεόντως καθορίζεται σε 95 Ecu για το λογιστικό έτος 1989.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται για το λογιστικό έτος 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Φεβρουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 109 της 23. 6. 1965, σ. 1859/65.  (2) ΕΕ αριθ. L 348 της 24. 12. 1985, σ. 4.  (3) ΕΕ αριθ. L 190 της 14. 7. 1983, σ. 25.  (4) ΕΕ αριθ. L 11 της 15. 1. 1988, σ. 36.